b'\n_START_ARTICLE_\nMonroedoktrinen\n_START_PARAGRAPH_\nMonroedoktrinen  er en av USAs politiske doktriner. Den ble formulert av president James Monroe, som 2. desember 1823 proklamerte for Kongressen at europeiske makter ikke lenger skulle tillates \xc3\xa5 kolonisere eller intervenere og blande seg inn i de nye selvstendige amerikanske nasjoners (b\xc3\xa5de i Nord- og S\xc3\xb8r-Amerika) aff\xc3\xa6rer. USA skulle s\xc3\xb8ke \xc3\xa5 holde seg n\xc3\xb8ytral i kriger mellom europeiske stater og deres kolonier. Men i tilfelle kriger av slik type senere skulle utvikle seg p\xc3\xa5 de amerikanske kontinent(ene), ville De forente stater anse slike handlinger som fiendtlige. _NEWLINE_President James Monroe slo fast doktrinen som offisiell amerikansk politikk i sin syvende \xc3\xa5rlige State of the Union Address (\xc2\xabTale om unionens tilstand\xc2\xbb) til Kongressen, et skjellsettende \xc3\xb8yeblikk i amerikansk historie i forhold til omverdenen og amerikansk utenrikspolitikk._NEWLINE_Doktrinen ble innf\xc3\xb8rt for \xc3\xa5 beskytte flere land i S\xc3\xb8r- og Mellom-Amerika som p\xc3\xa5 denne tiden nettopp var blitt eller var i ferd med \xc3\xa5 skaffe seg sin selvstendighet, og dermed var i en s\xc3\xa5rbar fase.'